**Iubirea noastră... revine**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea noastră... revine

Mi-e somn și nu pot să adorm,

Nu pot să urc în patul gol,

Capu’ mi-e greu, îl simt enorm,

Totu-i scăpat de sub control.

Rana-i proaspătă și doare,

Îmi zburdă sângele-n șuvoi,

Dacă ați fi știut voi, oare

Că'n locul meu puteați fi voi!

Au fost frumoase nebunii,

Gesturi tandre-n miez de noapte,

Ades noi nu puteam dormi,

Tresăream vorbind în șoapte.

Tumult ca'n fastul tinereții,

Dorințe duse-n apogeu,

Decizii luate cu emoții,

Te admiram ca p'un trofeu.

Nu-i destul, mai e o viață,

Și-or mai fi zile senine,

Azi poate-s trist, dar în față

E-un sens unic,... înspre tine!

Autor: Gabriel Stănciulescu